El Centre de la ciutat

L'Ajuntament

Edifici de mitjan segle XVIII, projectat per Joan Garrido i construït entre 1739 i 1777. Té un pati interior amb escultura del rei Pere III. A la façana, composta per dos pisos sobreposats damunt d'un pòrtic d'arcs, hi ha l'escut de la ciutat escolpit en alabastre, còpia de l'original de Jacint Miquel i Sorts.

Cal Jorba

Exemple d'art déco, caracteritzat per mostrar una funcionalitat no renyida amb la monumentalitat. Fou projectat per Arnald Calvet i construït en tres etapes (1936-1943-1952). Esdevingué la seu dels Magatzems Jorba, fundants per Joan Jorba i Rius, i que van estar oberts fins a mitjans dels vuitanta. Els Jorba obriren tam-bé un centre comercial al Portal de l'Àngel de Barcelona..

Passeig Pere III

Artèria d'oci principal de la ciutat amb els seus quioscos i terrasses. Està dedicat al monarca Pere III per la seva estreta vinculació amb la ciutat. Té gairebé dos quilòmetres de llargada i, en el seu primer tram, ens mostra alguns dels edificis més emblemàtics de la ciutat.

Torre Lluvià

Edifici modernista obra d'Ignasi Oms i Ponsa (1908) , representatiu del tipus de construcció de la burgesia mitjana alta, que segueix un model de construcció que es repeteix a d'altres cases del Passeig. Ara és seu del Col.legi d'Arquitectes i sala d'exposicions.

Casino

Seu de la Biblioteca Comarcal, obra també d'Ignasi Oms i Ponsa (1906), va ser durant molts anys seu del centre social de la burgesia de la ciutat. Ha estat recentment restaurat i rehabilitat.

2005-01-23T09:54:14